ПОКАНА

За  Установяване на Местно партньорство

Уважаеми съграждани,

Уважаеми представители на неправителствения сектор,
Уважаеми представители на бизнеса ,
Общини Трън, Брезник, Божурище имат удоволствието да поканят всички заинтересовани страни на публична среща, относно идеята им за създаване на Местна инициативна група и подготовка на проект и  кандидатстване  по  подмярка 19.1 „Помощ за подготвителни дейности” на мярка 19 „Водено от общностите местно развитие” от Програмата за развитие на селските райони за периода 2014 - 2020 г. (ПРСР), подкрепена от Европейския земеделски фонд за развитие на селските райони (ЕЗФРСР).
Целта на срещата е да се учреди местно партньорство между общините, НПО сектора и бизнеса и да се приложи подхода Водено от общностите местно развитие (ВОМР) по ПРСР  2014-2020 г. 
Срещата ще се проведе на 01.12.2015г от 10:00часа в Заседателна зала  на община Трън, гр.Трън, пл.Владо Тричков №1 при следния дневен ред:

1. Представяне на подхода „Водено от общностите местно развитие”.
2. Обсъждане на приоритети за местно развитие на общинните и възможностите на ВОМР за подпомагане на развитието  на местната икономика. 
3. Излъчване на представители на неправителствения сектор и местния бизнес за установяване на местно партньорство за подаване на проект за подготвителна помощ по Програмата за развитие на селските райони 2014-2020 год., относно създаване на МИГ.
Местните инициативни групи се създават по Програмата за развитие на селските райони с цел увеличение на добавената стойност от стопанската дейност на общините, създаване на работни места и спиране на обезлюдяването в селските райони, развитие на алтернативни икономически дейности, на иновативни производства  и на териториална идентичност чрез разработването на местни проекти.

